**HEA EESKUJU**

**LISETH DIETRICH**

Illuka Kool

Liseth on hakkaja noor tütarlaps, kellel on suur süda ja tegus iseloom.Liseth õpib koolis eeskujulikult ning osaleb aktiivselt igasugustes ettevõtmistes. "Mina ei viitsi" ei ole lause, mis teda iseloomustaks. Liseth teeb alati kõike südamega ja kirega, oma ülesandeid ja hobisid võtab ta äärmise tõsidusega mõtleb aegsasti läbi, koostab enda jaoks mõttes plaani ja läheb asjaga sügavuti. Meeskonna kaaslasena saab teda alati usaldada, ta ei vea alt. Liseth armastab väga loomi kui see oleks tema võimuses oleks tal kodus terve loomaaed.

Tema eestvedamisel said alguse “Konnad teel (t)” talgud Kuremäel. Iga kevad käib ta koos emaga (ja veel mõne vabatahtlikuga) õhtuti konnasid päästmas. Konnasid on korjatud nüüd juba 5 aastat ning kokku on päästetud üle 5000 hinge. Lisaks igapäevasele õppetööle käib Liseth Kunstikoolis ning osaleb ka Teaduskooli kursustel. Liseth osaleb aktiivselt igapäevases koolielus ning aitab läbi viia erinevaid koolis toimuvaid üritusi on need siis küpsetamised erinevate kohvikute tarbeks või esinemised. Samuti leiab teda erinevatel vallas toimuvatel ettevõtmises vabatahtlike abistajate hulgas, Avatud Talude päev Tagavälja talus.

Liseth on sihikindel ning motiveeritud noor inimene. Osaleb aktiivselt erinevates ettevõtmistes.

Ta märkab ja hoolib. Kui meie seas oleks rohkem Liseth ́i sarnaseid noori ettevõtlike inimesi, oleks meie kõigi kodukoht vääriliselt hoitud!

HEA EESKUJU ESITAJA

Teivi Gabriel